કેલિફોર્નિયા સ્થિત યોસેમાઈટ નેશનલ પાર્કમાં 800 ફૂટની ઊંચાઈ પરથી પટકાતા એક ભારતીય મૂળના કપલનું કમકમાટીભર્યું મોત થયું હતું. બન્નેની લાશ પાર્કના વિખ્યાત ટુરિસ્ટ સ્પોટ ટાફ્ટ પોઇન્ટ નીચેથી મળી આવી હતી. વિષ્ણુ વિશ્વનાથ (29) અને મીનાક્ષી મૂર્તિ (30) સેન ફ્રાન્સિસ્કોમાં રહેતા હતા. વિષ્ણુ સેન જોસમાં સિસ્કો કંપનીમાં સિસ્ટમ એન્જિનિયર હતો. આ યુગલને એડવેન્ચર ટ્રાવેલનો ભારે શોખ હતો. વિષ્ણુ પોતે જે સ્થળની મુલાકાત લેતો અને બાદમાં તેની માહિતી ‘હોલિડે એન્ડ હેપ્પીલીએવરઆફ્ટર’ બ્લોગમાં જણાવતો હતો. બન્નેની લાશની ઓળખ સોમવારે થઈ હતી. પ્રવાસીઓએ લાશ જોઈને અધિકારીઓને જાણ કરી હતી.